**Ի՞նչն է տանջում Գիլբերտ Գրեյփին**, 1993 թվականի դրամա ֆիլմ, որի ռեժիսորն է Լեսի Հալսթրոմը, գլխավոր դերակատարներն են Ջոնի Դեփը, Ջուլիետ Լեվիսը, Դառլին Քեյթսը և Լեոնարդո ԴիԿապրիոն։ Ֆիլմը 24- ամյա Գիլբերտի (Դեփ) մասին է, ով աշխատում է խանութում և հոգ է տանում իր գեր մոր և մտավոր հետամնաց եղբոր մասին։ Փիթեր Հեդջիսը գրել է ֆիլմի սցենարը, որը վերցված է 1991 թվականին գրված նույնանուն նովելից։ Լեոնարդո ԴիԿապրիոն ստացել է իր առաջին օսկարի նոմինացիան, իր դերի համար։

Սյուժե
------

Այովա նահանգում գտնվող փոքրիկ Անդորա քաղաքում Գիլբերտ Գրեյփը (Ջոնի Դեփ) հոգ է տանում իր մտավոր հետամնաց եղբոր՝ Առնիի (Լեոնարդո ԴիԿապրիո) մասին։ Նրա մայրը՝ Բոնին (Դառլին Քեյթս), հրաժարվել է կյանքից այն բանից հետո, երբ նրա ամուսինը կախվել էր նկուղում 17 տարի առաջ։ Նա իր ժամանակի ամբողջ մասն անցկացնում է բազմոցի վրա նստած հեռուստացույց դիտելով և ուտելով։ Բոնին իր ճարպակալման պատճառով չի կարողանում հոգ տանել ընտանիքի մասին։ Գիլբերտը պատասխանատվությունը վերցնում է իր վրա՝ վերանորոգելով հին տունը և հետևելով Առնիին, ով սովորություն ուներ բարձրանալ քաղաքի ջրամատակարարման աշտարակի վրա, իսկ քույրերը՝ Էմին (Լոռա Հարինգթոն) և Էլենը (Մարի Քեյթ Շելհարդ), կատարում էին մյուս գործերը։ Քաղաքում բացվել էր *FoodLand* անունով նոր սուպերմարկետ, որը սպառնում էր այն փոքրիկ խանութին, որտեղ Գիլբերտը աշխատում էր։ Գիլբերտը հարաբերություններ ուներ ամուսնացած կնոջ՝ Բեթի Քարվերի (Մերի Սթինբուրգեն) հետ։ Գիլբերտը ոչ միայն խնամում և պաշտպանում էր եղբորը, այլև շարժվում էր «ոչ ոք չի դիպչում Առնիին» քաղաքականությամբ։

Առնիի 18-ամյակը նշելուց հետո Բոնին բարձրանում է աստիճաններով և պառկում է քնելու իր ամուսնու ինքնասպանությունից հետո առաջին անգամ։ Քիչ անց Առնին փորձում է արթնացնել նրան, սակայն գիտակցում է, որ նա մահացել է։ Երեխաները, չցանկանալով, որ իրենց մայրը դառնա քաղաքի ծաղրանքը, քանի որ նրա դիակը բեռնամբարձիչով են հանել տնից, դատարկում են տան ամբողջ ունեցվածքը և հրդեհում են տունը։ Մեկ տարի անց Գիլբերտը նկարագրում է, թե ինչ է պատահել իր ընտանիքի հետ մոր մահից հետո։

Դերակատարներ
------------

| Դերակատար | Դեր |
| --- | --- |
| Ջոնի Դեփ | Գիլբերտ Գրեյփ |
| Ջուլիեթ Լեվիս | Բեքի |
| Լեոնարդո ԴիԿապրիո | Առնի Գրեյփ |
| Մերի Սթինբուրգեն | Բեթի Քարվեր |
| Դառլին Քեյթս | Բոնի Գրեյփ |
| Լոռա Հարինգթոն | Էմի Գրեյփ |
| Մերի Քեյթ Շելհարթ | Էլեն Գրեյփ |
| Քևին Թայ | Քեն Քարվեր |
| Ջոն Ք․ Ռեյիլի | Թուքեր Վան Դայք |
| Քրիսփին Գլովեր | Բոբի ՄաքԲուրնի |
| Պենելոպե Բրինինգ | Բեքիի տատիկը |

Արտադրություն
-------------

*Ի՞նչն է տանջում Գիլբերտ Գրեյփին* ֆիլմը նկարահանվել է Տեխաս նահանգի տարբեր քաղաքներում։ Նկարահանման հիմնական վայրերն էին Օստինը և Ֆլուգերվիլը, ինչպես նաև Մեյները, որտեղ գտնվում էր ջրամատակարարման աշտարակը։

Ծանոթագրություններ
------------------

1. 1 2
2. 1 2 3 4 5 6 7 8
3. 1 2 3 4
4. ↑  Lexicon of international films (գերմ.) — Zweitausendeins.
5. 1 2 3
6. 1 2
7. 1 2 3 4  ČSFD (չեխերեն) — 2001.
8. 1 2 3 4 5 6 7 8 9
9. 1 2 3
10. ↑  «Ի՞նչն է տանջում Գիլբերտ Գրեյփին». *Slackerwood*. 2011 թ․ դեկտեմբերի 13. Վերցված է Հունվարի 11, 2016-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | BNF: 17724385r · GND: 4404685-6 · VIAF: 208710852 · WorldCat VIAF: 208710852 |

 |